Шатравіна

Шатра́віна (, ) — вёска ў Аршанскім раёне Віцебскай вобласці. Уваходзіць у склад Крапівенскага сельсавета. Знаходзіцца за 10 км на ўсход ад Оршы і за 1 км на поўдзень ад аўтадарогі Орша — Дуброўна — .

 Гісторыя 
Колішняе ўладанне Льва Сапегі ў складзе маёнтка Дуброўна ў Аршанскім павеце. У канцы XVIII стагоддзя была вядома як Шатровіна (Шетравіна). Пасля першага падзелу Рэчы Паспалітай — у складзе Аршанскага павета Магілёўскай губерні Расійскай імперыі, належала Кацярыне Грынкевіч (Грыневіч?). З другой паловы XIX стагоддзя — у Пугляёўскай воласці Горацкага павета Магілёўскай губерні, уваходзіла ў маёнтак Грэкаўка князёў Любамірскіх, потым належала Вальсу фон Шпрык. Па звестках 1892 года — ліфляндскім дваранам Альфрэду і Геральду Вільгельмавічам фон Валь і Аляксандру фон Шмрок. З’яўлялася цэнтрам Шатравінскага сельскага таварыства. Меўся хлебазапасны магазін. У 1915 годзе меліся 2 прыватныя пасекі з 15 вуллямі. У 1919 годзе перададзена ў Аршанскі раён. З сакавіка 1924 года паселішча ў БССР. У Вялікую Айчынную вайну загінулі 10 жыхароў вёскі.

 Насельніцтва 
 XVIII стагоддзе: 1777 год — 8 душ хрысціянВедомость о дворянах Могилёвской губернии 1777 г. стр.21, 1783 год — 4 двары, 11 рэвізскіх душ мужчынскага і 11 жаночага полу.
 XIX стагоддзе: 1857 год — 59 сялянСписок населённых мест Могилёвской губернии 1857 г. стр.345 ;1881 год — 27 сялян.
 XX стагоддзе: 1910 год — 20 двароў, 127 жыхароўСписок населённых мест Могилёвской губернии 1910 г. под редакцией Г. П. Пожарова стр..60; 1915 год — 20 двароў, 130 жыхароў; 1926 год — 30 двароў, 151 жыхар; 1959 год — 167 жыхароў; 1998 год — 21 двор, 39 жыхароў; 1999 год — 47 чалавек.
 XXI стагоддзе: 2009 год — 37 чалавекНасельніцтва па выніках перапісу 2009 года ; 2017 год — 37 гаспадарак, 21 пастаянны жыхарГарады і вёскі Беларусі. т.10 Віцебская вобласць. Кн.1 Мінск:Беларуская Энцыклапедыя ім. Петруся Броўкі, 2018; 2020 год — 37 гаспадарак, 18 пастаянных жыхароў

 Спасылкі 



Катэгорыя:Крапівенскі сельсавет
Катэгорыя:Населеныя пункты Аршанскага раёна